Газдарды кургатуу

Газдарды кургатуу – газдар жана газ аралашмаларындагы суу буусун жоготуу процесси. Г. к. жаратылыш газдарын түтүктөр аркылуу бир жерден экинчи жерге ташууда, газ аралашмаларын төмөнкү темп-рада бири-биринен компоненттерге бөлүүдө жүргүзүлөт. Натыйжада газ түтүктөрүн, жабдууларды тынымсыз пайдаланууга болот, суунун тоңуусу жоюлат. Г. к. физ.-хим. (абсорбция жана адсорбция) методдору менен жүргүзүлөт. Абсорбциялык ыкмалар газдагы нымды суюктуктар менен сиңирип алууга негизделген. Сиңирип алуучу зат (абсорбент) катары, көбүнчө диэтиленгликоль, глицерин, ZnCI2, CaCI2 эритмелери пайдаланылат. Адсорбциялык ыкмалар газдагы нымдын катуу заттарга өтүү процессине негизделген. Сиңирип алгыч заттар (адсорбенттер): бокситтер, алюмогель, силикагель, CaCI2, NaOH, KOH. Физ. методдо кургатылуучу газды муздатып, кайра газдын көлөмүн кеңейткенде андагы суу буулары суюктукка айланып, бөлүнүп калат. Суу буусуна каныккан адсорбент ысытуу же кургак газ аркылуу суу буусунан арылып, калыбына келтирилет.

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6

Категория: Химия